Slanický ostrov alebo tiež Ostrov umenia je ostrov s rozlohou 3,5 ha obklopený vodami vodnej nádrže Orava. Na ostrove stojí pamätný cintorín, kalvária a Kostol Povýšenia sv. Kríža.
Slanický ostrov je pozostatkom zaplavenej obce Slanica, ktorá bola potopená pri budovaní Oravskej priehrady, podobne ako ďalšie 4 obce – Ľavkovo, Oravské Hámre, Ústie a Osada. Ostrov tu stojí od roku 1953, odvtedy, čo bola spustená Oravská priehrada.
Kostolík Povýšenia sv. Kríža stál pôvodne na vrchole kopca nad dedinou a bol záverom kalvárie, z ktorej dnes stojí iba jedenásť kaplniek. Tri z nich sú zaplavené. Na ostrove tiež natrafíte na pomníky z cintorína, ktorý kedysi na ostrove stál. V súčasnosti sa v interiéri kostola nachádza galéria ľudového umenia, kde sú nainštalované expozície zo zbierok Oravskej galérie v Dolnom Kubíne a názvom "Tradičná ľudová plastika a maľba".
V bývalej hrobke je nainštalovaná xpozícia "História zatopených obcí budovania Oravskej priehrady". Tiež tu môžete nájsť sochu Antona Bernoláka, kodifikátora slovenského jazyka a rodáka z obce Slanica.
Prístup na ostrov je možný dvoma loďami z prístavov za Námestovom. Lode odchádzajú každé dve hodiny a okrem vstupu na Slanický ostrov sa tiež oboplávajú Vtáčí ostrov, na ktorý je turistom vstup zakázaný.